Ti Luek Milne ket ti probinsia ti Papua Baro a Guinea. Ti kapitoliona ket ti Alotau. Mangsakop ti probinsia iti 14,345 km² iti daga ken 252,990 km² iti baybay, iti kaunegan ti probinsia adda dagiti ad-adu ngem 600 nga isla, agarup a 160 kadagitoy ket matagtagitao. Ti probinsia ket addaan kadagiti agadup a 276,000 nga agtataeng, ken agsasaoda kadagit iagarup a 48 a pagsasao, kaaduan kadagitoy ket maitagikua iti sanga ti Akindaya a Malayo-Polinesio iti pamilia a sasao nga Austronesio. Iti ekonomia, ti probinsia ket agdepdepende iti turismo, lana ti anaaw, ken panagmina iti balitok idiay Isla Misima; iti pay maipatinayon kadagitoy a dakkel nga industria adda met dagiti bassit a gatad a proyekto ti purok iti panangimuyong iti kakaw ken kopra. Napasamak iti daytoy a probinsia ti Gubat ti Luek Milne ti Sangalubongan a Gubat II.